**Loo aleviku Jõeääre piirkonna detailplaneeringu lähteseisukohtade ja eskiislahenduse avaliku arutelu protokoll**

Jõelähtme vallamaja, 14.02.2023

Algus: 16.00

Juhatas: Maike Heido, planeeringuspetsialist

Osavõtjad (eraldi lehel, lisa 1)

**Arutati**

Planeeringu koostaja tutvustas koostatava detailplaneeringu lahendust ja muudatusi eelneva eskiisiga võrreldes. Lisatud on jalakäijate juurdepääs jõe äärde Jõeääre tee 14b kinnistuga piirneval alal ningTranspordiameti seisukohtadest tulenevalt on muutunud Vibeliku tee ristmiku lahendus.

Arutelul tehtud ettepanekud planeeringulahendusele:

1. Proosa pargi ja Loo puhkeala kinnistutele kavandatud kergliiklusteed ühendada suuremaks ringiks, näha ette lisapääs üle kraavi ja märkida ületuskohad paindlikumalt.
2. Arvestada, et kraavi peab saama ületada ka spordivahenditega.
3. Elamualadeks kavandatud kruntide pos 3 - 12 osas näha ette maapinna tõstmise võimalus vähemalt 0,5 m, et ühtlustada maapinna kõrgused ja vähendada sadevee kogunemise riski elamumaakruntidel.
4. Määratleda ranna-ala ulatus ning vajadus jõe ja selle kallaste puhastamiseks ranna-ala ulatuses.
5. Näha ette meetmed Vibeliku tee ristmiku ohutuse suurendamiseks – valgustus, nutilahendused jmt
6. Kaaluda uue bussipeatuse kavandamist Vibeliku tee ristmiku juurde.
7. Näha ette Peakraavi tee rekonstrueerimine kuni Kruusimäe põiguni koos planeeringu realiseerimisega.

Otsustati:

Punktide 1 – 4 osas täiendatakse detailplaneeringut, punktidele 5 - 7 leitakse lahendused väljaspool planeeringulahendust

Protokollis:

Maike Heido

planeeringuspetsialist

(allkirjastatud digitaalselt)